b"\n_START_ARTICLE_\nCan Fontanills\n_START_SECTION_\nDescripci\xc3\xb3\n_START_PARAGRAPH_\nEdifici a quatre vents de planta basilical amb crugia d'acc\xc3\xa9s i dues crugies laterals. En una d'elles trobem l'escala de dos trams. La casa t\xc3\xa9 un porxo a cada banda._NEWLINE_El cos central est\xc3\xa0 cobert amb teulada de teula \xc3\xa0rab a doble vessant i els laterals nom\xc3\xa9s a una vessant._NEWLINE_L'immoble est\xc3\xa0 orientat a sud i t\xc3\xa9 una estructura sim\xc3\xa8trica amb el cos central de major al\xc3\xa7ada. A la planta baixa hi ha la porta amb llinda al centre i dues finestres. Al primer pis trobem tres finestres i en darrer nom\xc3\xa9s una."